**ОТЧЕТ**

за дейността на Народно читалище „Светлина-1929” с. Сваленик, общ. Иваново, обл. Русе за 2020 г.

През изтеклата 2020 година нашите усилия бяха насочени към обогатяване на културния живот в селото и за удовлетворяване потребностите на населението чрез:

* съхранение и развитие на традициите на българския фолклор
* развитие на библиотечната и информационната дейност
* осигуряване и достъп до информация и комуникация
* възпитаване и утвърждаване на националното самосъзнание и културната идентичност
* разширяване на сътрудничеството между читалищата от общината
* поддържане на читалищната база в добро състояние

През отчетния период всички членове на настоятелството и читалищните дейци работиха с отговорност за издигане престижа на читалището.

**Библиотечната дейност продължи в изпълнение на основните си задачи:**

* и през 2021 година тя работи в съответствие с призванието си да създава връзки между хората и информацията в динамиката на ежедневието
* да предоставя достъп до четене и информираност на своите потребители, деца и възрастни
* работи за постигане целите на програма „Глобални библиотеки – България”.

Библиотечния фонд наброява 8319 библиотечни единици. Закупените и дарени книги са общо 42 тома. Регистрираните читатели са 111, от тях до 14 години са 27, а над 14 - 84 човека. Заети за дома за 3165 библиотечни единици, а посещенията са 3446. Отчислени са 504 книги – повредени и остарели по съдържание.

Библиотеката разполага с 3 компютъра, 1 от които е служебен и 2 за посетители. Извършени са услуги на населението за сканиране на документи, изпращане по електронна поща, сканиране на материали от краеведски характер. Оказвана е помощ за изготвяне на документи за работа. Целогодишно в библиотеката се организират тематични кътове, свързани с Бележити дати и годишнини. Страниците на библиотечния Фейсбук текущо отразяват цялостната дейност на читалището.

През годината не можахме да проведем всички планирани мероприятия, целящи популяризиране възможностите на съвременната библиотека поради пандемичните условия в страната. Уредени са библиотечни кътове с подходяща литература по случай 172 години от рождението на Христо Ботев, 142 години от Освобождението на България и други. Проведени са литературни утра - 172 от рождението на Христо Ботев и 142 години от Освобождението на България. Проведохме и незабравимият и традиционен празник за с. Сваленик – Бабинден; Трифон Зарезан, Осмомартенско тържество съвместно с Пенсионерски клуб „Надежда”.

Поднесохме венци по случай 3 март и 2 юни на паметниците в с. Сваленик и руските паметници извън селото.

Планираните участия на женската фолклорна група не можаха да се осъществят.

Не без значение за цялостната работа на читалището са добрите взаимоотношение на ниво Кметство и Община, съвместната добра работа с Клуба на пенсионера, училището, детската градина, ПК „Клас” и другите читалища от общината. Но трябва да подчертаем, че не би се развивала особено любителската художествено-творческа дейност без спомоществователството на ПК „Клас” и подкрепата от Общината. Всяка една изява на нашите самодейци е осъществена или с помощ чрез финансови средства или с транспортни услуги.

Не трябва да се забравя и поддържането на материално-техническата база на читалището. За сега тя е в добро състояние, но от 2006 г. не е правен ремонт. Сградата се нуждае от нова дограма. Нещата се усложняват поради липса на документ за собственост и ние апелираме към Общината да ни помогне в това отношение.

Читалищното дело в България и нашето читалище са преживели различни периоди в развитието си. Ония бурни времена на оживена и кипяща дейност отдавна са отминали. Но и днес то е просто една необходимост. Макар и да не гори огънят поради обективни демографски и социално битови обстоятелства, то продължава да тлее благодарение на все още родолюбиви хора и техните безкористни добри инициативи.